अनुष्का शर्मा की पोस्ट पर जरीन खान का आया रिएक्शन, बोलीं- मैं अपनी कमियों को गले लगाती हूं...  
जरीन खान ने अनुष्का शर्मा की पोस्ट पर किया रिएक्ट
स्ट्रेच मार्कस को लेकर ट्रोल हो गई थीं जरीन खान
अनुष्का शर्मा ने जरीन को किया था सपोर्ट
सलमान खान की फिल्म 'वीर' से बॉलीवुड (Bollywood) में कदम रखने वाली एक्ट्रेस जरीन खान (Zareen Khan) हाल ही में अपनी एक फोटो को लेकर सोशल मीडिया पर बुरी तरह ट्रोल हो गई थीं. इस फोटो में बॉलीवुड एक्ट्रेस जरीन खान (Zareen Khan) राजस्थान की पिछोला लेक के पास खड़ी थीं. फोटो में जरीन खान (Zareen Khan) के स्ट्रेच मार्क्स साफ दिखाई दे रहे थे. जरीन खान की फोटो को देख लोगों ने उन्हें बुरी तरह ट्रोल किया था. हालांकि जरीन खान ने ट्रोलर्स की बखूबी क्लास लगाई. वहीं बॉलीवुड एक्ट्रेस अनुष्का शर्मा (Anushka Sharma) भी जरीन खान के पक्ष में उतरीं और उन्हें सपोर्ट किया था.
City Of Lakes ! #LakePichola #Udaipur #Rajasthan #IncredibleIndia #JeepBollywoodTrails #TravelWithZareen #WanderLust #HappyHippie #ZareenKhan @jeepindia @dbhatnagar @urvashikhanna
A post shared by  Zareen Khan ????????✨???????? (@zareenkhan) on Aug 29, 2019 at 10:59pm PDT

अनुष्का शर्मा (Anushka Sharma) ने अपनी इंस्टाग्राम स्टोरी पर जरीन खान (Zareen Khan) को लेकर एक पोस्ट डाली थी, जिसमें उन्होंने लिखा था, 'जरीन, आप सुंदर, बहादुर और मजबूत इंसान हैं, आप अपने आप में ही बिल्कुल परफेक्ट हैं.' इस पोस्ट के जरिए अनुष्का ने ट्रोलर्स का मुंह बंद कर दिया था. अब अनुष्का की इस पोस्ट पर जरीन खान का रिएक्शन आया है. उन्होंने अपनी इंस्टाग्राम स्टोरी पर लिखा, 'जो लोग ये जानने के लिए बहुत उत्साहित हैं कि मेरे पेट के साथ क्या हुआ है, उनको मैं कहना चाहूंगी की ये उस व्यक्ति का नैचुरल पेट है जिसने हाल ही में 50 किलो वजन कम किया है.'
एक्ट्रेस (Zareen Khan) ने आगे कहा, 'जब आप इस पर कोई फोटोशॉप और किसी भी तरह की सर्जरी का इस्तेमाल नहीं करते तो ये ऐसा दिखता है. मैं हमेशा से ऐसी हूं जो असली रहने में विश्वास रखती है और मैं अपनी कमियों को गले लगाती हूं न कि उसे छुपाती हूं.' बता दें कि जरीन खान ने हाल ही में 50 किलो वजन कम किया है, ऐसे में उनकी बेली पर स्ट्रेच मार्क्स आ गए हैं, जिसे देखकर लोगों ने उन पर कमेंट करना शुरू कर दिया था.